Hålogaland Teater

Hålogaland Teater er et regionalt teater for Troms og Finnmark. Hovedsetet ligger i Tromsø, der Hålogaland Teater tok i bruk et eget teaterbygg med tre scener den 4. november 2005. Teateret hadde i 2006 over 50 ansatte. I forbindelse med tusenårsskiftet ble teatret valgt til Troms' fylkestusenårssted. Historikk og virksomhet Hålogaland Teater ble opprettet i 1971 som det første regionteater i Norge og det første profesjonelle teater i Nord-Norge. 15. august 1971 startet arbeidsdagen ved teateret. Hålogaland Teater flyttet over i KulturHuset i Tromsø da det åpnet i 1984. Åpningsforestillinga var en teaterforestilling om Petter Dass skrevet av Lars Berg (1901–1969). Læreren, forfatteren og kulturpersonligheten Lars Berg kjempet hele sitt liv for et nordnorsk teater. Nordnorsk mål på nordnorsk scene var Lars Bergs kongstanke – det skulle vise seg at pionergruppen som tok fatt på oppgaven i 1971 ikke slo igjennom hos det nordnorske publikum før de tok i bruk nordnorsk dialekt på scenen. Siden har nordnorsk dialekt preget alle teatrets forestillinger frem til i dag. Hålogaland teater holdt i mange år en politisk radikal profil med ønske om å være et folkelig teater. Flere av stykkene handlet derfor om nordnorske utbygder, arbeidsløshet og fraflytning. Drivkrefter og bidragsytere det første tiåret var blant annet skuespillerne Klaus Hagerup, som også skrev flere av stykkene, Nils Utsi, Sigmund Sæverud, Torill Øyen, Tone Danielsen, Bernhard Ramstad, Frode Rasmussen, Inger-Lise Westbye, Per Jansen, Tone Gullvåg, Maryon Eilertsen, Helge Jordal og komponisten Finn Ludt samt musikeren Sverre Kjelsberg og Odd-Arvid Eilertsen. Teateret ble ledet som et kunstnerisk kollektiv gjennom allmøter fram til 1986, da skuespilleren og instruktøren Bernhard Ramstad fikk jobben som teatersjef. Opprinnelig reiste Hålogaland Teater med forestillinger i hele Nord-Norge, men etter opprettelsen av Nordland Teater i Mo i Rana i 1979, setter teateret hovedsakelig opp stykker i Troms og Finnmark. En av teaterets største suksesser var et helaftens stykke om den nordnorske bygdehelten «Oluf» skrevet og spilt av Arthur Arntzen. Oluf ble satt opp sist på 1980-tallet og ble vist for 80 000 mennesker over hele Norge. Arntzen gjentok suksessen med en ny forestilling i 1996, Den fordømte nordlendingen, som ble sett av over 100 000 publikummere. Oppsetninger (utvalg) 1971 Tolvskillingsoperaen av Bertolt Brecht 1972 Agentene av Magnar Mikkelsen 1972 Gutten og Gullfuglen – barneforestilling 1973 Det er her æ høre tel av Klaus Hagerup 1974 Fru Carras gevær - En rapport fra stordjupta 1974 Æ e ikkje aleina* 1975 Vor ret vi tar av Klaus Hagerup og Dag Skogheim 1975 Vor ret vi tar 1975 Peer Gynt av Henrik Ibsen 1976 Dikt & førbainna løgn 1978 Vi betale ikkje av Dario Fo 1978 Det bor et troill ... – barneforestilling 1978 Krittringen av Bertolt Brecht 1984 Petter Dass av Lars Berg 1984 Under Milk Wood av Dylan Thomas 1985 Øya av Athol Fugard 1986 Fødselsdagsselskapet av Harold Pinter 1986 Kranes konditori av Cora Sandel 1987 En lykkelig begivenhet av Slawomir Mrozek 1987 Når hjertet slår ut med arman – Jacques Brel-cabaret 1988 Komedie i mørke av Peter Shaffer 1988 Ole Brumm – barneforestilling Heartbreak Hotel av Klaus Hagerup 1988 Oluf skrevet og spilt av Arthur Arntzen 1991 Sezuan – i samarbeid med Beaivvás Sàmi Teahter, Sampo Teater og Studio Teater. 1991 En midtsommernattsdrøm? av William Shakespeare 1992 Macbeth av [William Shakespeare 1993 Othello av William Shakespeare 1994 Mor Courage av Bertolt Brecht 1994 Isblomst av Terje Nordby 1995 Nattherberget» av Maksim Gorkij – i samarbeid med Murmansk Drama Teater 1995 Den komiske tragedie – monolog med Bjørn Sundquist 1996 Den fordømte nordlendingen skrevet og spilt av Arthur Arntzen Charlie og sjokoladefabrikken av Roald Dahl Antigone av Persefones Tolvskillingsoperaen Postmannen fra Arles 1997 Hiroshima min elskede – basert på Marguerite Duras' bok 1998 Himmelrik 1998 Kniva i Høns 1999 Babettes Gjestebud – basert på Karen Blixens novelle Teatersjefer 1971–1985: Kollektiv ledelse, styrt gjennom allmøter 1986–1989: Bernhard Ramstad 1989–1990: Svenn B. Syrin og Arvid Esperø 1990–1992: Arvid Esperø og John Sigurd Kristensen 1992–1996: John Sigurd Kristensen 1997–2000: Haukur J. Gunnarsson 2001–2008: Nils Johnson 2009–2012: Iren Reppen 2013–2017: Nina Wester 2017–2018: Inger Buresund 2018–2020: Kristian Fr. Figenschow jr., Ketil Høegh og Guri Johnson 2020–2025: Egill Pálsson 2026– Morten Kjerstad Bilder Referanser Litteratur Jens Harald Eilertsen Teater utenfor folkeskikken nordnorsk teaterhistorie fra istid til 1971 ISBN 82-8104-010-6 Jens Harald Eilertsen Polare scener: nordnorsk teaterhistorie fra 1971-2000 2005 ISBN 82-8104-037-8 Eksterne lenker Hålogaland Teaters egen nettside Hålogaland Teater i Scenewebdatabasen